Коми Республикаса Юралысь Вячеслав Гайзер лöсьöдiс Коми Республикаса Веськöдлан котыр.

«Коми Республикаса Веськöдлан котыр йылысь» лöсялана Индöд Коми Республикаса Юралысь кырымалiс талун, урасьöм тöлысь 17 лунö. Документсö дасьтöма Коми Республикаса Оланподувлöн 84 статьяса 3 пункт серти да «Коми Республикаса чина йöз да олöмö пöртысь власьт органъяс йылысь» Коми Республикаса Оланпаслöн 7 статьяса 3 пункт вылö подуласьöмöн.

**«Коми Республикаса Веськöдлан котыр йылысь» Коми Республикаса Юралысьлöн 2011 во урасьöм тöлысь 17 лунся 17 №-а Индöд**

Коми Республикаса Оланподувлöн 84 статьяса 3 пункт, «Коми Республикаса чина йöз да олöмö пöртысь власьт органъяс йылысь» Коми Республикаса Оланпаслöн 7 статьяса 3 пункт вылö подуласьöмöн шуа:

1. Лö­сьöдны Коми Республикаса Веськöдлан котыр 1 №-а содтöдын индöм серти.

2. Лыддьыны вынтöмöн Коми Республикаса Юралысьлысь öткымын индöд 2 №-а содтöдын индöм лыддьöг серти.

3. Тайö Индöдыс вынсялö сiйöс кырымалан лунсянь.

**Коми Республикаса Веськöдлан котырö пырысьяс:**

Гайзер В.М. – Коми Республикаса Юралысь

Чернов А.Л. – Коми Республикаса Юралысьöс Медводдза вежысь

Буров А.А. – Коми Республикаса Юралысьöс вежысь

Ромаданов К.Ю. – Коми Республикаса Юралысьöс вежысь

Стаханов В.В. – Коми Республикаса Юралысьöс вежысь

Тукмаков В.А. – Коми Республикаса Юралысьöс вежысь – Коми Республикалöн сьöм овмöсса министр

Бордюг Я.С. – Коми Республикаса йöзлысь дзоньвидзалун видзан министр

Габушева Г.И. – Коми Республикалöн национальнöй политикаса министр

Ерёмченко В.И. – Россия Федерацияса Президент бердын Коми Республикаöс пыр петкöдлысь

Коробов В.И. – Коми Республикалöн культураса министр

Кюршин В.Ф. – Россия Федерацияса Рытыв-Войвыв регионын Коми Республикаöс петкöдлысь

Лисин Ю.В. – Коми Республикаса вöр-ва озырлун да гöгöртас видзан министр

Опарина Л.О. – Коми Республикаса Юралысьлöн да Коми Республикаса Веськöдлан котырлöн Администрацияса юрнуöдысь

Поздеев И.А. – «Сыктывкар» кар кытшса муниципальнöй юкöнлöн администрацияса юралысьöс вежысь (сёрнитчöмöн)

Смышляев Н.Н. – Коми Республикаса архитектура, стрöитчöм да коммунальнöй овмöс министр

Семяшкин И.В. - Коми Республикалöн йöзлы отсöг сетан агентствоса юрнуöдысь

Фридман А.В.- Коми Республикалöн промышленносьтса да энергетикаса министр

Чечёткин С.Л.- Коми Республикаса видз-му овмöс да сёян-юан министр

Шарков В.В. – Коми Республикаса йöзöс велöдан министр

Шеремет А.И. – Коми Республикаса экономика сöвмöдан министр

Коми Республикаса Юралысьлöн 2011 во урасьöм тöлысь 17 лунся 17 №-а Индöд дорö 1 №-а содтöд

**Коми Республикаса Юралысьлöн вынтöмöн лыддьöм индöд лыддьöг:**

1. «Коми Республикаса Веськöдлан котыр йылысь» Коми Республикаса Юралысьлöн 2011 во урасьöм тöлысь 9 лунся 21 №-а Индöд.

2. «Коми Республикаса Веськöдлан котыр йылысь» Коми Республикаса Юралысьлöн 2011 во урасьöм тöлысь 9 лунся 21 №-а Индöдö вежсьöмъяс пыртöм йылысь» Коми Республикаса Юралысьлöн 2010 во лöддза-номъя тöлысь 4 лунся 80 №-а Индöд.

3. «Коми Республикаса Веськöдлан котыр йылысь» Коми Республикаса Юралысьлöн 2011 во урасьöм тöлысь 9 лунся 21 №-а Индöдö вежсьöмъяс пыртöм йылысь» Коми Республикаса Юралысьлöн 2010 во лöддза-номъя тöлысь 24 лунся 89 №-а Индöд.

4. «Коми Республикаса Веськöдлан котыр йылысь» Коми Республикаса Юралысьлöн 2011 во урасьöм тöлысь 9 лунся 21 №-а Индöдö вежсьöм пыртöм йылысь» Коми Республикаса Юралысьлöн 2010 во йирым тöлысь 8 лунся 143 №-а Индöд.

 5. «Коми Республикаса Веськöдлан котыр йылысь» Коми Республикаса Юралысьлöн 2011 во урасьöм тöлысь 9 лунся 21 №-а Индöдö вежсьöм пыртöм йылысь» Коми Республикаса Юралысьлöн 2010 во вöльгым тöлысь 1 лунся 153 №-а Индöд.

Коми Республикаса Юралысьлöн 2011 во урасьöм тöлысь 17 лунся 17 №-а Индöд дорö 2 №-а содтöд